# Csillagkapu (eszköz)

### A Wikipédiából, a szabad lexikonból.

A csillagkapu

A csillagkapu nagy, gyűrű alakú eszköz a Csillagkapu univerzumában, fejlett technológiát használ szinte azonnali utazáshoz az űr távoli pontjai között. Ezeket az eszközöket először a Roland Emmerich által rendezett Csillagkapu című filmben, majd a Csillagkapu, a Csillagkapu: Atlantisz, és a Stargate Infinity című orozatokban lehetett látni. A csillagkapu ezen sorozatok cselekményének középpontjában áll, egy kisebb, főszereplőkből álló csapattal együtt, akik más bolygókat derítenek fel, és idegen fajokkal találkoznak.

A csillagkapukon kilenc ékzár van, egyenlően elosztva a szélén, és 39 szimbólum található a belső gyűrűn. Általában 6,7 méter az átmérőjük, súlyuk kb. 29 tonna (64 000 lbs)[1] és a naqahdah nevű kitalált nehézfémből készültek. A legtöbb kapu függőlegesen áll.

A hivatalos történet szerint a kapuk készítői az Ősök néven ismert idegen faj, akik évmilliókkal ezelőtt rengeteg bolygón és holdon elhelyezték el őket szerte a Tejútrendszerben és más galaxisokban. Teal'c azt állította, hogy ezen világok közül a Goa'uld később sokat terraformált[2]. Közösen ezeket "Csillagkapu hálózatnak" hívják, mivel megkönnyíti az utazást a bolygók között. A Csillagkapu cselekménye valójában akkor kezdődik, mikor az Egyesült Államok Légiereje rájön, hogy hogyan használja a Földön felfedezett szerkezetet, és elkezdi felderíteni a galaxist a használatával. Habár csillagkapuk sok bolygón megtalálhatóak, a fajok, melyekkel találkoznak rendkívül kezdetlegesek, és számukra a kapu nem több, mint szent vagy félelmetes ereklye, bizonyíték erre az általuk használt "Istenek gyűrűje" és a "Sötétség köre" kifejezések.

## [szerkesztés] Az ötlet eredete

A csillagkapu ötletét az eredeti film írói, Dean Devlin és Roland Emmerich találták ki. Hasonló eszközök már voltak előző művekben is, de a csillagkapu elképzelése egészen eredeti. A név logikus választás volt ("kapu a csillagokba"), de ennek hatására később a Star Trek-hez és Star Wars-hoz hasonlították, azonban ezeknek nincs köze hozzá. Az ötletet a későbbiekben a Csillagkapu sorozat készítői, Brad Wright és Jonathan Glassner fejlesztette tovább.

A csillagkapu működése nagyrészt az elméleti fizikán alapul, részben a fekete lyukakon és a féregjáratokon. A féregjárat a téridő görbülete, amely az űr "hajlítását" idézi elő, valószínűleg rövidebb utat biztosítva két pont között ezáltal. Habár ezek valójában is létezhetnek, kevesen hiszik azt, hogy az ehhez hasonló jelenségek biztonságos emberi utazást tehetnek lehetővé, mivel létrehozásukhoz rengeteg gravitációra van szükség, ami megölné a lehetséges utasokat.

Az utazók kapujának ötlene gyakran megjelenik a fantasy és a sci-fi történetében is, gyakran hasonló alakot öltve: egy szabályos vagy szabálytalan, zárt geometriai formájú eszköz vagy egy mágikus tárgy vízhez hasonló, hullámzó tócsával kitöltve, amely a két hely közötti határt jelképezi (lásd lentebb: általános szemlélet). A csillagkapu is ezen az elképzelésen alapul, a mai technológia minden lehetséges módszerével megmagyarázva.

## [szerkesztés] Működés

A Csillagkapu című film csak felületesen írta le, hogy hogyan működik a szerkezet, de a későbbi műsorok részletesen belemennek a magyarázatába. A Csillagkapu sorozatban elmondják, hogy a kapu célpontja nincs meghatározva, a tárcsázás nevű folyamat során választódik ki. Miután az utazó kiválasztotta a célt, a kapu féregjáratot készít maga és a kiegészítő eszköz között, amit a tárcsázó oldalon lévő kapu lát el energiával. A tárgyak a kapuk közötti utazás közben elemi összetevőikre esnek, majd átmennek a féregjáraton, és a másik oldalon helyreállnak.

### [szerkesztés] Tárcsázás

Minden helynek, amely rendelkezik csillagkapuval, van egy saját, egyedi címe, amely hat vagy több, nem ismétlődő szimbólumból áll, ezek a tárcsázó csillagkapun megjelennek. Ezen szimbólumok helyes sorrendben való tárcsázásával az utazó kiválasztja a célt.

A műsorban megegyező a tárcsázás folyamata, ez magába foglalja egyedi szimbólumok társítását a belső gyűrűről legalább hét ékzárral a külső részéről. A fő "cím" tárcsázódik először, ezt követi a kapu eredetszimbóluma, ami a címsor végét jelenti. ahogy minden egyes szimbólum tárcsázva lett, azt mondjuk, hogy az ékzár kódolva és ezt általában felvilágosodás vagy mozgás követi. Az utolsó szimbólum tárcsázása, és az ékzár kódolása után a féregjárat megnyílik. Ha a cím hibás vagy nem felelnek meg egy létező vagy működő csillagkapunak, az utolsó ékzár nem kódolódik, és az összes többi lekapcsol.

### [szerkesztés] Címek

A címek létrehozásához használt szimbólumok a konstellációk képei. Hat konstelláció azonosításával az űrben egyetlen pontot lehet kivetíteni, amely meghatározza a kívánt célt. A történet szerint ez elegendő a galaxisban található bármelyik csillagkapu tárcsázásához. A tárcsázott szimbólumok gyakran "koordinátákként" vannak azonosítva, és rendezett szövegként írják; például az Abydos címe: .

A nyolc szimbólumból álló címek Az ötödik faj című részben lettek bemutatva, ezek a különböző galaxisban található csillagkapuk összekötésére valók. A nyolcadik szimbólum úgy működik, mint egy "körzeti hívószám". Stabil féregjárat létrehozásához lényegesen több energia kell - sokkal több, mint amennyit egy átlagos tárcsázás nyújthat. Ez többféleképpen is elő lehet állítani, általában ZPM-et használnak.

Kilenc szimbólumú címeket sohasem tárcsáztak, és rendeltetésük ismeretlen. A nyolcadik és a kilencedik ékzár olyan ritkán használt, hogy azok gyakran a kaput tartó kőtalapzatba vannak ágyazva. Emiatt sokat azt hiszik, hogy a kapun csak hét ékzár van.

### [szerkesztés] DHD

Fő szócikk: DHD

A sorozatokban többféle módszer létezik, melyekkel kaput lehet tárcsázni, a legáltalánosabb a DHD használata. A rajta lévő gombok jelképezik a csillagkapu szélén levő szimbólumokat, megnyomásukkal az utazó létrehozza a címet. A középen levő félgömb Enter gombként szolgál, vele lehe akiválni egy csillagkaput, miután a cél már tárcsázva lett. A Tejútrendszerben a DHD-k a 39-ből csak 38 szimbólumot tartalmaznak, ami azt jelenti, hogy mindig van egy hiányzó, ami nem a helyszín eredetét kifejező szimbólum. Az megerősített, hogy a hiányzó szimbólum számos DHD-n különbözik, függően attól, hogy a csillagkapu hogyan van elhelyezve az adott bolygón. A szimbólum, amely a csillagkapu talapazata alá van rejtve, nem látható a két ékzárral együtt, és nem tárcsázható a DHD-vel. Ez azt jelenti, hogy a galaxis egyes részeiről csak bizonyos címeket lehet tárcsázni. Az egyetlen mód az összes lehetséges cím tárcsázására a kapu kézi tárcsázása, vagy egy alernatív tárcsázó használata, mint például a CSKP-n.

A sorozat tisztázza, hogy eredetileg minden csillagkapu rendelkezett saját DHD-vel, a kapu előtt elhelyezve. Az idők folyamán azonban néhány DHD megsérült vagy elveszett. Ez számos nehézség okozója a főszereplők számára, mivel az olyan csillagkapuk tárcsázása, amely nem rendelkezik DHD-vel, még mindig lehetséges, de ez azt jelenti, hogy a hazatárcsázás már sokkal nehezebb, vagy egyáltalán nem is sikerül. A CSK-csapatokat megelőző MALP-ok egyik fő funkciója, hogy megerősítse a DHD létezését.

### [szerkesztés] A féregjárat

Miután egy címet tárcsáztak, a kapu elkészíti a stabil féregjáratot maga és a tárcsázott kapu között. A készítési folyamatot nagy pontossággal ábrázolták, és ezért ez lett a Csillagkapu film fő motívuma, néha pedig a Csillagkapu sorozat és a Csillagkapu: Atlantisz főcímében is. Bemutatja a "víztócsa" készítését, ami kb. 2 másodpercig tart, és a bizonyalan energiaörvény kidobásával fejeződik be, ezt hívják kawoosh-nak, a vízáradathoz vagy a higanyhoz való hasonlósága miatt. A kawoosh-t a csillagkapu erejeként írják le, általában félelemmel tölti el a karaktereket, ez áthat a film és a sorozat közönségére.

A féregjáratok ereje kizárólag a kiindulási pontból származik (pl. a tárcsázó csillagkapu energiaforrása). A Samantha Carter által felfedezett tudományterületnek, a féregjáratok fizikájának egyik alapigazsága, hogy a másik végén létrehozott rendkívül nagy mennyiségű energia nélkül egy féregjárat csak 38 percig tartható fenn.

A csillagkapu valóságos kapuja a gyűrűkön belül található, ha megfelelő címet tárcsáztak. Megjelenésében egy, a kapu helyzetével megegyező irányú víztócsa, melyet eseményhorizontnak hívnak. Valóságban az eseményhorizont a fekete lyukak felszíne, amelyen keresztül az állítólagos féregjáratba lehet jutni; a csillagkapu különlegessége a téridő eltorzítása (féregjáratok) a fekete lyukak gravitációs hatása nélkül. A tócsán látható hullámzást az eseményhorizonton való ingadozásokként írják le. Ebbe a tócsába be lehet lépni (általában csobbanáshoz hasonló hang kíséri), és az utazó egy hasonlóból lép ki a célkapunál. Az nem egyértelmű, hogy az utazás egyirányú; ha az utazó visszafelé próbál meg utazni, akkor ugyanúgy összeálunk. Ráadásul a kapuba mindig azon az oldalon kell belépni, ahol a kawoosh megjelenik; az nem ismeretes, hogy mi történik, ha a másik oldalról teszi valaki ezt.

A műsor elég zavaros a féregjáraton történő utazás ábrázolásában, néha azonnali, máskor 20 másodpercig is tarthat, leggyakrabban 3 másodperc hosszú. A folyamatot általában az űrben lévő alagútban való utazás vizuális effektje kíséri, és nincs tisztázva, hogy ez az, amit az utazó lát, vagy egyszerűen csak látvány miatt van. Az első változat, ami technikailag lehetetlen (mivel az utazó szeme a teste többi részével együtt atomjaira van szedve), gyakran megjelenik a sorozatban, az új utazók általában remegve jönnek ki a kapuból, mintha hullámvasúton lettek volna.

## [szerkesztés] Bonyolultabb működés

A Csillagkapuban és a Csillagkapu: Atlantiszban is megjenik a kapuk bonyolult oldala, ami érdekes történetekhez vezet. Ezek közül némelyik a csillagkapu beépített funkciójaként jelenik meg.

### [szerkesztés] Másodlagos kapuk

Néhány bolygó rendelkezik másodlagos vagy tartalék kapukkal. Ezek alapesetben inaktívak, ezáltal az elsődleges kapuk fogadnak minden bejövő féregjáratot. Ha a csillagkapu energiatöbbletet kap, miközben egy aktív féregjárat nyitva van, a féregjárat másik vége automatikusan átugrik a hálózatban legközelebb lévő kapuhoz. Ha egy bolygón két kapu van, az inaktívat tartalékként használják. A Csillagkapu első évadjában a Földön is találtak egy másik kaput, az Antarktisz jege alatt. Ezt a kaput használták az Ősök elsődleges kapuként, és ez lehetett az első kapu, amit az Ősök építettek. A CSKP által használt csillagkaput Ré hozta magával egy másik bolygóról, és ahogy a kaput a Földre hozták, címe megváltozott, és megegyezett a másodlagos kapuéval, ezért ez lett az elsődleges. A Megváltás című részben a másodlagos kapu elpusztult egy energiafegyver miatt, ezután csak egy kapu maradt a Földön.

A DHD felelős a csillagkapu elsődleges vagy másodlagos állapotának meghatározásáért. Az oroszok a másodlagos kapu használatakor a DHD segítségével képesek voltak visszahozni a saját csapataikat az amerikai csillagkapu (CSKP) féregjárat fogadásainak felülírásával.

### [szerkesztés] Erősség

A csillagkapuk rendkívül ellenállóak a rombolások és a támadásokkal szemben: egyik esetben meteortámadást vészelt át, egy másik kapu pedig még mindig képes volt féregjáratot létrehozni, miközben a bolygó egy újonnan kialakult fekete lyuk közelében volt. A Csillagkapu negyedik évadjában található Láncreakció című részben a CSKP naquahdah-tartalmú atombombát küldött egy naquadah-val fedett bolygóra; a robbanás az egész bolygót elpusztította, a kapu viszont még ekkor is nyitva maradt.

A kilencedik évadban az Egyesült Államok kifejleszt egy naqahdriah tartalmú "Kapuromboló" bombát, amely elméletileg képes elpusztítani a csillagkaput (Mark IX). Első használatakor nem járt sikerrel, bár ennek rengeteg más oka lehetett.

Voltak esetek, mikor egy csillagkapu elpusztult. Anúbisz az Ősök egyik energiafegyverét használva semmisítette meg a CSKP antarktiszi, egy saját készítésű fegyverrel pedig az Abydos-i kaput.

### [szerkesztés] Kivételek

Normál körülmények között egy féregjárat valamivel több mint 38 percig maradhat fenn. Ennek ellenére három alkalommal bukott meg ez a szabály. Az első alkalommal a földi kapu egy fekete lyuk közelében lévő kaput tárcsázott. A második eset akkor történt, mikor egy energiatermelő víz táplálta a kaput, miközben az oroszok járművével megszakadt a kapcsolat. Harmadjára az Anúbisz által használt Ős-technológiával lassan, de folyamatosan energiával látta el a kaput, ami ezáltal nyitva maradt és felrobbant.

### [szerkesztés] Más használatok

A sorozatok számos epizódjában a csillagkapu-hálózatot másra is használták, mint egyszerű bolygóközi utazásra. Ezeket a képességeket a történetekben szinte mindig véletlenül fedezték fel, mivel nem szerepeltek a kapuk terveiben. Két esetben lehetett látni a hatását az időre: az 1969 című epizódban, melyben a féregjárat egy napkitörésen halad át, ezáltal a CSK-1 véletlenül visszamegy 1969-be. A 2010 című részben Samantha Carter ezt a jelenséget használja ki: fejlett technológia segítségével előre megjósolja a kitörés idejét, hogy üzenetet küldhessen vissza a múltba. Az Egy apró lehetőség című részben is fontos tényező az idő. Egy tudós az Ősök által készített, ám hibás időgépet használ 14 kapu elszigetelésére a tér-idő kontinuum többi részétől, időhurkot okozva.

Számos részben a CSKP által használt tárcsázó program okozott majdnem katasztrófát. A Vörös égbolt című részben egy rendszerhiba figyelmen kívül hagyása miatt egy csillagba plutóniumot juttattak, instabillá változtatva azt. A Hullámhatás című részben a féregjárat fekete lyukon való áthaladása utat nyitott alternatív valóságok között.

Később a csillagkapu azon képességére is fény derült, hogy képes egyszerre tárcsázni a hálózat összes többi tagját. Ez lehetővé tette például a Dakara-i szuperfegyver egész galaxisra kiterjedő használatát, ahogyan a Leszámolás című részben láthattuk. Az nem ismeretes, hogy mi történik az anyaggal, amely áthalad több célponttal összekötött kapu eseményhorizontján.

## [szerkesztés] Jegyzetek

1. ^ „Megváltás”, Csillagkapu.
2. ^ „Az első parancsolat”, Csillagkapu.

A lap eredeti címe "http://hu.wikipedia.org../../../c/s/i/Csillagkapu_%28eszk%C3%B6z%29.html"

Kategória: Csillagkapu-technológia

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Español
- Français
- Italiano
- Português
- Türkçe